text: Succes med socialbehandling på hjul
  30 august 2010 kl. 08.06
  Den startede med at rulle for et år siden og den gør det endnu. Et socialprojekt i en skurvogn har givet gode resultater i Horsens.
  Projekt Støttehjulet er navnet på det projekt, som Horsens Kommune har fået stablet på benene for at hjælpe særligt udsatte. 
  Det har til huse i en skurvogn, som kører rundt og holder forskellige steder i byen for at kunne møde borgerne, hvor de er.
  
  Stor tilstrømning af brugere
  I løbet af det sidste år har projektet haft så stor succes, at der jævnligt har været 120 brugere og yderligere 100, som har kontaktet de to medarbejdere i skurvognen via telefon eller enkelte møder.
   
  - Som regel kommer borgerne med en hel vifte af problemer. Vi sørger for brandslukningen her og nu og får derefter lagt en plan for, hvordan problemerne kan løses og i hvilken rækkefølge, fortæller de to socialfaglige konsulenter Mette Lange og Jette Keene, der bemander det rullende socialkontor.
   
  Projektet løber frem til april 2011.
  